
KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS 2024 M. BALANDŽIO 9 D. ĮSAKYMO NR. AD-1-249 „DĖL KĖDAINIŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ PROGRAMŲ KONKURSO TVARKOS APRAŠO PATVIRTINIMO“ PAKEITIMO

2024 m. liepos  09 d. Nr. AD-1-621
Kėdainiai

Pakeičiu Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašą, patvirtintą Kėdainių rajono savivaldybės administracijos direktoriaus 2024 m. balandžio 9 d. įsakymu Nr. AD-1-249 „Dėl Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašo patvirtinimo“: 
1. Pakeičiu 3 punktą ir jį išdėstau taip:
„3. Lėšos iš Kėdainių rajono savivaldybės biudžeto ir kitų finansavimo šaltinių Stovyklų programoms įgyvendinti skiriamos konkurso būdu. Likus nepanaudotų lėšų, gali būti finansuojamos 8.7 papunktyje nurodytų Stovyklų programos“.
2. Pakeičiu 8 punktą ir jį išdėstau taip:
„8. Stovyklos dalyvių tikslinė grupė yra Kėdainių rajono savivaldybės teritorijoje esančių ugdymo įstaigų mokiniai, besimokantys pagal pradinio, pagrindinio, vidurinio ir socialinių įgūdžių ugdymo programas ir atitinkantys bent vieną iš nurodytų sąlygų (išskyrus 8.7 papunktį):
8.1. vaikai 7 (6) –18 metų amžiaus;
8.2. vaikai, augantys šeimose, kuriose patiria socialinę riziką; kuriems skirtos vaiko minimalios priežiūros priemonės; kuriems nustatyta laikinoji ir (ar) nuolatinė globa (rūpyba);
8.3. vaikai iš šeimų, gaunančių socialinę pašalpą pagal Lietuvos Respublikos piniginės socialinės paramos nepasiturintiems gyventojams įstatymą;
8.4. vaikai, turintys specialiųjų ugdymosi poreikių, atsiradusių dėl įgimtų ar įgytų sutrikimų, nepalankių aplinkos veiksnių;
8.5. vaikai su negalia (iki 21 metų);
8.6. trečiųjų valstybių piliečių vaikai, kurie pasitraukė iš Ukrainos ir (arba) buvo priversti migruoti dėl Rusijos Federacijos karinės agresijos ir (ar) Baltarusijos Respublikos įgyvendinamų vidinių represijų ir hibridinės atakos veiksmų;
8.7. vaikai, rekomenduojami organizacijų, besirūpinančių asmenimis, laikinai atvykusiais į  Lietuvos Respubliką iš Ukrainos dėl Rusijos Federacijos karinių veiksmų Ukrainoje, siekiant užtikrinti tarptautinį bendradarbiavimą ir stiprinti socialinius, emocinius įgūdžius.“
[bookmark: _Hlk171343456]	3. Pripažįstu netekusiu galios Kėdainių rajono savivaldybės direktoriaus 2024 m. balandžio 19 d. įsakymą Nr. AD-1-295 „Dėl Kėdainių rajono savivaldybės administracijos direktoriaus 2024 m. balandžio 9 d. įsakymą Nr. AD-1-249 „Dėl Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašo patvirtinimo“ pakeitimo“.

